Toy (שיר)

"Toy" (בעברית: "צעצוע") הוא השיר הזוכה בתחרות אירוויזיון 2018 בביצועה של נטע ברזילי. השיר, שמרבית מילותיו באנגלית, נכתב והולחן על ידי דורון מדלי וסתיו בגר, הופק ועובד על ידי בגר. נטע נבחרה לייצג את ישראל באירוויזיון לאחר שזכתה בעונה החמישית של התוכנית "הכוכב הבא לאירוויזיון". הווידאו קליפ לשיר בוים על ידי קרן חכמה. נכון למאי 2023 הקליפ לשיר הוא הסרטון השני הנצפה ביותר בערוץ הרשמי של האירוויזיון באתר יוטיוב. לצורך בחירת השיר הישראלי לאירוויזיון 2018, הוקמה ועדה שהורכבה מנציגי טדי יזמות והפקות וכאן תאגיד השידור הישראלי. לוועדה הוגשו כ-150 שירים, מתוכם בחרה הוועדה בחמישה, שהועברו לעיבוד של נטע ברזילי. את אחד השירים שעלו לחמישייה הסופית הגישה מארינה מקסימיליאן. יממה לפני החשיפה הרשמית של השיר, ב-11 במרץ 2018, הוא דלף לאינטרנט. תחילה, עלה חשש כי השיר אינו עומד בחוקי תחרות האירוויזיון, משום שמוזכרים בו מותגים כמו וונדר וומן, ברבי ופיקאצ'ו, ולכן האיגוד עלול לפסול אותו, אך חשש זה הוסר. השיר עוסק בהעצמה נשית, כהמשך לקמפיין Me Too. כותב השיר, דורון מדלי, ציין כי "יש פה מסר רציני של להגיד I'm not your toy – אני לא הצעצוע שלך. אתה לא יכול לשחק איתי. המשחקים בינינו בחדר הצעצועים כשהיינו ילדים נגמרו, ואני מתקדמת הלאה". נטע ביצעה את השיר ב-8 במאי 2018, כשיר השביעי בחצי הגמר הראשון של אירוויזיון 2018, בו קיבלה את מרב הנקודות מהקהל ומהשופטים של המדינות המצביעות, והעפילה לשלב הגמר. בביצועה של נטע באירוויזיון מכשיר הלופר המזוהה עמה הפיק אורות בלבד, ללא צלילים. הופעתה לוותה בשלוש זמרות ליווי, ושולבו בה עשרות בובות מנקי נקו. בגמר האירוויזיון זכתה נטע ברזילי במקום הראשון. לאחר הדלפת השיר הוא דורג בחמישייה הפותחת של סוכנויות ההימורים. מאוחר יותר, כיממה לאחר חשיפת השיר באופן הרשמי, טיפס השיר עד למקום הראשון בדירוג באתרי ההימורים עם מרב הסיכויים לנצח בתחרות. לאורך כל הימים שקדמו לתחרות הוביל Toy את טבלאות ההימורים עם הסיכוי המרבי לזכייה, עד שבשבוע התחרות החל לטפס השיר הקפריסאי Fuego של הזמרת אלני פוריירה - שלבסוף הוא שהוביל עם מרב הסיכויים לזכייה. עם זכייתו של Toy חשש זה התבדה. ביום לאחר הזכייה באירוויזיון הושמע השיר 148 פעמים בתחנות רדיו ארציות ואזוריות בישראל וקבע שיא השמעות ישראלי חדש. בנוסף הושמע השיר 256 פעמים בשש מדינות שונות ברחבי אירופה. הפופולריות של השיר הביאה ליצירה של מחוות רבות וסרטוני תגובה מרחבי העולם וגם לא רק ממדינות אירופה, בהם סרטון שהפך ויראלי ברשת, של נערים ונערות משכונת עוני באוגנדה הרוקדים לצלילי השיר. השיר היה השיר הישראלי הראשון שנכנס אל מצעד האייטונס של ארצות הברית. השיר ספג גם ביקורת שלילית, בין השאר בשל אופיו הלא שגרתי. סלבדור סובראל, נציגה של פורטוגל וזוכה באירוויזיון 2017, כינה את השיר "נורא". מבקרת באתר Telegraph כינתה את השיר "שיר פופ ביזארי להפליא", אך נתנה לו ציון של 5 מתוך 5. אתר ביקורת המשחקים Kotaku אף טען שהשיר הזוכה הוא השיר הגרוע ביותר שהיה בתחרות בשל התוכן הרדוד וחוסר הרמוניות, אך שיבח את השימוש בטכניקה של לופים. השימוש במושגים מהתרבות היפנית אף הוא ספג ביקורת בטענה שהוא מהווה ניכוס תרבותי. גבריאל בוקובזה טען שהשיר הוא "טקסט כוחני שמחפצן גברים במטרה להשתמש בהם ואף לבזות אותם". תוכנית סאטירה הולנדית של הקומיקאית סאנה ואליס דה-פריס הציגה גרסת חיקוי לשיר בה תוכן השיר הביע ביקורת קשה כלפי מדינת ישראל וכנגד פעילותיה הצבאיות. שיר זה אף כלל מאפיינים אנטישמיים. החיקוי זכה לביקורת שלילית רבה בישראל, בהולנד ובכל רחבי אתרי הרשת החברתית. השיר נבחר כשיר השנה במצעד הפזמונים העברי השנתי של רשת כאן גימל לשנת תשע"ח (2018), והגיע למקום השני במצעד השנתי של גלגלצ ואתר ynet. השיר נכלל במשחק Just Dance 2019 שיצא לחנויות ברחבי העולם בסוף אוקטובר 2018. באפריל 2019, חשף דורון מדלי, כותב השיר, כי שמו של נשיא ארצות הברית טראמפ, נאמר בשיר במכוון. במרץ 2018, עוד לפני האירוויזיון, הצביע בן שלו, מבקר המוזיקה של הארץ, על דמיון בין הפזמון ללחן של הלהיט "Seven Nation Army" של הווייט סטרייפס. לאחר הזכייה, התלוננה חברת יוניברסל רקורדס על הפרת זכויות יוצרים. בפברואר 2019 דווח כי ג'ק וייט צורף לרשימת מלחיני השיר במסגרת הסכם בין הצדדים, ויקבל חלק מהתמלוגים. הקליפ המלא שצולם עבור השיר בוים על ידי קרן חכמה ופורסם במרץ 2018. בקליפ ניתן לראות את ברזילי בסצנות עם רקעים בצבעים שונים (כחול, סגול ואדום), לבושה בבגדים שונים, ומסביבה כמה רקדניות, ביניהן גם שיינה היידי, גל זוסמנוביץ' וסימור דניאל, שהשתתפו בעונה הראשונה של "רק רוצים לרקוד", כאשר האחרונה הגיעה למקום הראשון בתחרות. הקליפ של השיר בערוץ הרשמי של האירוויזיון באתר יוטיוב זכה להצלחה מיידית, ונכון ליוני 2020 עם למעלה מ-132 מיליון צפיות וכ־1.3 מיליון לייקים, הקליפ הוא הסרטון השני הנצפה ביותר בערוץ היוטיוב הרשמי של תחרות האירוויזיון. הקליפ של השיר פורסם גם בערוץ של "כאן" ביוטיוב, ונכון ליוני 2020 עם למעלה מ-41 מיליון צפיות ולמעלה מ-300 אלף לייקים. בישראל, השידור החי של הגמר באמצעים הדיגיטליים השיר זכה לכ-2 מיליון צפיות, ואילו בטלוויזיה זכה לרייטינג של 48%, שווה ערך ל-1.45 מיליון צופים. יעל יקל הקליטה את השיר ביידיש. ורקה סרדוצ'קה ביצעה את השיר בחלק האומנותי של אירוויזיון 2019. מידע על היצירה "Toy" באתר מיוזיק בריינז מידע על השיר "Toy" באתר AllMusic סרטון השיר "Toy" באתר יוטיוב מידע על הרצועה "Toy" באתר ספוטיפיי מילות השיר "Toy" באתר שירונט Toy, באתר "פזמונט" Toy, באתר אקו"ם נתי גבאי, אירוויזיון 2018: צעצוע – TOY של נטע ברזילי בתרגום המילים לעברית, בבלוג "הספרנים" של הספרייה הלאומית, 15.03.2018 למעט צירוף המילים בעברית: "אני לא בובה" ומילת הסלנג "סטפה" השיר "Toy", שכתבו דורון מדלי וסתיו בגר ייצג את ישראל באירוויזיון, באתר וואלה, 25 בפברואר 2018 ביצת הזהב של נטע ברזילי, באתר ‏מאקו‏, 11 במרץ 2018 איתי שטרן, האם השיר שייצג את ישראל באירוויזיון נגוע בניגוד אינטרסים?, באתר הארץ, 4 במרץ 2018 דניאל דונקלמן, כאן מציגים: המדריך לאירוויזיוניסט המתחיל 2018, באתר כאן – תאגיד השידור הישראלי, 11 במרץ 2018 ערן סויסה, פרסום ראשון: נבחר השיר לאירוויזיון 2018, באתר ישראל היום, 25 בפברואר 2018 השיר שייצג את ישראל באירוויזיון דלף לרשת. האזינו, באתר וואלה, 11 במרץ 2018 רן בוקר ודנית צמית, דלף לרשת השיר של נטע ברזילי לאירוויזיון, באתר ynet, 11 במרץ 2018 שגיא בן נון‏, האם השיר שייצג את ישראל באירוויזיון אינו עומד בחוקי התחרות?, באתר וואלה, 11 במרץ 2018 עמי פרידמן, נטע ברזילי: "הלופר יהיה באירוויזיון", באתר ynet, 11 במרץ 2018 רן בוקר, הלופר על מיוט באירוויזיון: רק אורות, בלי סאונד, באתר ynet, 30 באפריל 2018 עשתה זאת: נטע עלתה לגמר האירוויזיון, באתר כאן – תאגיד השידור הישראלי, 8 במאי 2018 עמית קוטלר, מלכת אירופה: נטע ברזילי זכתה באירוויזיון 2018, באתר חדשות 13 (לשעבר ערוץ עשר), 13 במאי 2018 עמי פרידמן, מהמרים עלינו: ישראל מובילה בהימורים לאירוויזיון, באתר ynet, 11 במרץ 2018 אירוויזיון 2018: אתרי ההימורים שמים את כל הכסף על נטע ברזילי, באתר Time Out תל אביב, ‏12 במרץ 2018 TOY: זהו השיר של נטע ברזילי לאירוויזיון - והתחזיות מדהימות, באתר חדשות 13 (לשעבר ערוץ עשר), 11 במרץ 2018; מתוך התוכנית "הצינור" Who will finish in Top 10 at Eurovision Song Contest 2018?, Eurovision World אלכסנדר כץ, מאות השמעות רדיו בישראל ובעולם: TOY הדיח את 'הכל לטובה', באתר אייס, 14 במאי 2018 מור לוי, ‏שובר שיאים: השיר הישראלי לאירוויזיון מטריף את אירופה – ואפריקה, באתר ‏מאקו‏, 18 במרץ 2018 livepopbars A horrible song…nothing has changed since I won Charlotte Runcie, ‏Eurovision 2018: Israel's winning song is gloriously bizarre pop — review, The Telegraph, 13 May 2018 The Worst Song Won Eurovision Roisin O'Connor, Eurovision: Israel winner Netta accused of cultural appropriation over Japanese theme, Independent, ‏13 במאי 2018 גבריאל בוקובזה, "טוי" של נטע ברזילי הוא שיר שמחפצן גברים, באתר הארץ, 24 באפריל 2018 איתמר אייכנר, הולנד: פרודיה אנטי-ישראלית על שירה של נטע ברזילי, באתר ynet, 21 במאי 2018 פרודיה אנטי-ישראלית על נטע: "תראו כמה יפה אני משליכה פצצות", באתר וואלה, 21 במאי 2018 Just Dance UK, TOY - NETTA, יוטיוב, ‏21 באוגוסט 2018 (באנגלית) עידו דוד כהן, מתברר שישראל זכתה באירוויזיון עם שיר שתוקף את טראמפ, באתר הארץ, 20 באפריל 2019 שגיא בן נון‏, Toy מועתק? סולן ה"ווייט סטרייפס" יקבל 50 אחוז מתמלוגי השיר, באתר וואלה, 7 בפברואר 2019 כאן 11 - תאגיד השידור הישראלי (2018-03-11), נטע ברזילי – אירוויזיון 2018 | Netta - TOY | Israel Eurovision Music Video 2018, נבדק ב-2018-05-15 בדרך לליסבון: נטע כובשת את היוטיוב, באתר ‏מאקו‏, 12 במרץ 2018 רז ישראלי, נטע ברזילי: היחידה באירופה שחצתה את המיליון, באתר ישראל היום, 14 במרץ 2018 הקליפ ל-TOY, בערוץ של "כאן" באתר יוטיוב אביב גוטר, נתון צפייה מרשים לאירוויזיון: מעל מיליון צופים בטלוויזיה, יותר מ-50 מיליון צפיות ל-Toy ברשת, באתר כלכליסט, 13 במאי 2018 רן בוקר, Toy במקום הראשון במצעד של הבילבורד, באתר ynet, 19 באוגוסט 2018 לירון נגלר-כהן, נטע טוי? נסו את "דו ביסט א-גוי!", באתר ynet, 22 באפריל 2018 Switch Song (with Conchita Wurst, Måns Zelmerlöw, Eleni Foureira, Verka Serduchka) - Eurovision 2019, סרטון באתר יוטיוב (אורך: 11:00)